stanford-oval/wikipedia huggingface dataset:
SpaceX CRS-8
Kuorma

Dragon kuljetti asemalle paineistamattomana hyötykuormana Bigelow’n pumpattavan BEAM-moduulin, jota on tarkoitus koekäyttää asemaan kiinnitettynä kahden vuoden ajan. Paluumatkalle kapseliin lastattiin asemalla tehtyihin teknologia ja biologiatutkimuksiin liittynyttä tieteellistä tutkimusmateriaalia. Maahan palaaviin materiaaleihin kuuluivat muun muassa nanoteknologiaa tutkineen Microchannel Diffusion -kokeen ja proteiinikristallien kasvua tutkineen CASIS Protein Crystal Growth 4 -kokeen tutkimusmateriaalit. Kapseli kuljetti maahan myös viimeiset astronautti Scott Kellyn noin vuoden mittaisen ISS-lennon aikana otetut ihmisnäytteet. Tim Kopran tammikuisella avaruuskävelyllä käyttämä avaruuspuku lastattiin myös kapselin kyytiin maassa tehtäviä tarkempia tutkimuksia varten, sillä puvun kypärän sisälle oli päässyt pieni määrä vettä, minkä seurauksena Kopra oli joutunut keskeyttämään avaruuskävelynsä ennenaikaisesti.
Aiheesta muualla

Kuvia tai muita tiedostoja aiheesta SpaceX CRS-8 Wikimedia Commonsissa
NASA Commercial Resupply Launch hub
näytä
keskustele
SpaceX:n Dragon- ja Dragon 2 -lennot()
| --- | --- |
Testilennot:   Dragon test flight  COTS-1  COTS-2  Pad Abort Test  Demo-1  In-Flight Abort Test  Demo-2 
ISS-logistiikka:   CRS-1  CRS-2  CRS-3  CRS-4  CRS-5  CRS-6  CRS-7†  CRS-8  CRS-9  CRS-10  CRS-11  CRS-12  CRS-13  CRS-14  CRS-15  CRS-16  CRS-17  CRS-18  CRS-19  CRS-20  CRS-21  CRS-22  CRS-23  CRS-24  CRS-25  CRS-26  CRS-27  CRS-28  CRS-29  CRS-30  CRS-31 
Miehitetyt lennot:   Demo-2  Crew-1  Crew-2  Inspiration4  Crew-3  Axiom-1  Crew-4  Crew-5  Crew-6  Axiom-2  Crew-7  Axiom-3  Crew-8  Polaris Dawn  Crew-9  Fram2 
Katso myös:   Falcon 9  Falcon 9:n laukaisut  COTS  CRS  Dragon  Dragon 2  Commercial Crew Development  Commercial Crew Program 
Falcon 9 nousee laukaisualustalta 8. huhtikuuta 2016.
Ensimmäinen rakettivaihe lautalla laskeutumisen jälkeen.
Lentopallon miesten 1-sarjakausi 2009–2010

| Miesten 1-sarjan kausi 2009-2010 |
| --- | --- |
Joukkueiden määrä:  19
Mestari:  Lentopalloseura ETTA
Toinen sija:  Kokkolan Tiikerit
Nousseet joukkueet:  Lentopalloseura ETTA
Ylempi sarjataso:  SM-liiga
Alempi sarjataso:  2-sarja
  ← 2008-2009 :  2010-2011 → 
Kauden 2009 päätteeksi mikään ykkössarjajoukkue ei noussut SM-liigaan, sen sijaan sarjaan nousi Kontiolahden Isku kakkossarjan mestarina. Fuusioseura Kuutoset Volley on myös uusi joukkue sarjassa kaudella 2009-10. Kuutoset peri paikan Nurmon Jymyltä. Etelälohkossa Savonlinnan East Volley luopui sarjapaikastaan.
Joukkueet ja sarjataulukot kaudella 2009/2010

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Nimi | Paikkakunta | Ot. | V | T | erät | P |
| Lentopalloseura ETTA | Oulu | 16 | 15 | 1 | 45-8 | 30 |
| Kokkolan Tiikerit | Kokkola | 16 | 13 | 3 | 42-11 | 26 |
| Vaasan Kiisto | Vaasa | 16 | 11 | 5 | 34-21 | 22 |
| Napapiirin Palloketut | Rovaniemi | 16 | 10 | 6 | 35-26 | 20 |
| Kuutoset Volley | Seinäjoki | 16 | 7 | 9 | 26-32 | 14 |
| Nuorten maajoukkue (Kuortaneen urheiluopisto) | Kuortane | 16 | 5 | 11 | 23-39 | 10 |
| Himangan Urheilijat | Kalajoki | 16 | 4 | 12 | 20-39 | 8 |
| Lentopallo Kainuu | Kajaani | 16 | 4 | 12 | 18-39 | 8 |
| Kyyjärven Kyky | Kyyjärvi | 16 | 3 | 13 | 14-42 | 6 |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Nimi | Paikkakunta | Ot. | V | T | erät | P |
| Korson Veto | Vantaa | 18 | 17 | 1 | 53-12 | 34 |
| Vihdin Lentopallo-90 | Vihti | 18 | 14 | 3 | 46-22 | 28 |
| Enonkosken Pyrintö | Enonkoski | 18 | 12 | 6 | 44-27 | 24 |
| A-Volley | Akaa | 18 | 12 | 6 | 41-27 | 24 |
| Kontiolahden Isku | Kontiolahti | 18 | 9 | 9 | 38-36 | 18 |
| Kimmo Volley | Lahti | 18 | 7 | 11 | 27-37 | 14 |
| Laajasalon Voima | Helsinki | 18 | 6 | 12 | 26-43 | 12 |
| Saarijärven Pullistus | Saarijärvi | 18 | 5 | 13 | 23-47 | 10 |
| Mäntän Valo | Mänttä | 18 | 4 | 14 | 24-45 | 8 |
| SampoSaletti (Pielaveden Sampo 2) | Siilinjärvi | 18 | 4 | 14 | 19-45 | 8 |
Pudotuspelit > Puolivälierät

| Kokkolan Tiikerit – Enonkosken Pyrintö  | Kokkolan Tiikerit – Enonkosken Pyrintö  | Kokkolan Tiikerit – Enonkosken Pyrintö  | Kokkolan Tiikerit – Enonkosken Pyrintö  | Kokkolan Tiikerit – Enonkosken Pyrintö  | Kokkolan Tiikerit – Enonkosken Pyrintö  |  |
| --- | --- | --- | --- | --- | --- | --- |
| 3. maaliskuuta | EnPy | – | Tiikerit | 1–3 | 26-24 , 20-25 , 16-25 , 10-25 |  |
| 6. maaliskuuta | Tiikerit | – | EnPy | 3–0 | 25-18, 25-21 , 25-15 |  |
Kokkolan Tiikerit välieriin.
| Vihdin Lentopallo – Vaasan Kiisto  | Vihdin Lentopallo – Vaasan Kiisto  | Vihdin Lentopallo – Vaasan Kiisto  | Vihdin Lentopallo – Vaasan Kiisto  | Vihdin Lentopallo – Vaasan Kiisto  | Vihdin Lentopallo – Vaasan Kiisto  |  |
| --- | --- | --- | --- | --- | --- | --- |
| 3. maaliskuuta | ViLePa | – | Kiisto | 1–3 | 20-25 , 25-20 , 21-25 , 23-25 |  |
| 6. maaliskuuta | Kiisto | – | ViLePa | 3–0 | 27-25 , 25-10 , 26-24 |  |
Vaasan Kiisto välieriin.
Pudotuspelit > Välierät

| Lentopalloseura ETTA – Vaasan Kiisto  | Lentopalloseura ETTA – Vaasan Kiisto  | Lentopalloseura ETTA – Vaasan Kiisto  | Lentopalloseura ETTA – Vaasan Kiisto  | Lentopalloseura ETTA – Vaasan Kiisto  | Lentopalloseura ETTA – Vaasan Kiisto  |  |
| --- | --- | --- | --- | --- | --- | --- |
| 10. maaliskuuta | Kiisto | – | ETTA | 0–3 | 16-25 , 16-25 , 17-25 |  |
| 13. maaliskuuta | ETTA | – | Kiisto | 3–0 | 25-22, 25-23, 25-15 |  |
Lentopalloseura ETTA loppuotteluun.
| Korson Veto – Kokkolan Tiikerit  | Korson Veto – Kokkolan Tiikerit  | Korson Veto – Kokkolan Tiikerit  | Korson Veto – Kokkolan Tiikerit  | Korson Veto – Kokkolan Tiikerit  | Korson Veto – Kokkolan Tiikerit  |  |
| --- | --- | --- | --- | --- | --- | --- |
| 10. maaliskuuta | Tiikerit | – | KoVe | 3–0 | 25-19 , 25-15 , 25-21 |  |
| 14. maaliskuuta | KoVe | – | Tiikerit | 0–3 | 18-25 , 19-25 , 20-25 |  |
Kokkolan Tiikerit loppuotteluun.
Pudotuspelit > Loppuottelu

| Lentopalloseura ETTA – Kokkolan Tiikerit  | Lentopalloseura ETTA – Kokkolan Tiikerit  | Lentopalloseura ETTA – Kokkolan Tiikerit  | Lentopalloseura ETTA – Kokkolan Tiikerit  | Lentopalloseura ETTA – Kokkolan Tiikerit  | Lentopalloseura ETTA – Kokkolan Tiikerit  |  |
| --- | --- | --- | --- | --- | --- | --- |
| 17. maaliskuuta | ETTA | – | Tiikerit | 3–0 | 25-16 , 25-13 , 25-23 |  |
Lentopalloseura ETTA 1-sarjan mestari.
Pudotuspelit > Liigakarsinta

| Hurrikaani-Loimaa – Kokkolan Tiikerit  |
| --- | --- | --- | --- | --- |
| 24. maaliskuuta | Hurrikaani | Tiikerit | 3–1 | 23-25 , 25-20 , 25-23 , 25-17 |
| 27. maaliskuuta | Tiikerit | Hurrikaani | 3–2 | 25-17 , 20-25 , 25-18 , 21-25 , 18-16 |
| 28. maaliskuuta | Hurrikaani | Tiikerit | 3–0 | 25-20 , 25-22 , 25-18 |
| 31. maaliskuuta | Tiikerit | Hurrikaani | 1–3 | 32-30 , 18-25 , 20-25 , 16-25 |
Hurikaani-Loimaa säilyi SM-liigassa otteluvoitoin 3–1
| Lentopalloseura ETTA – Valkeakosken Isku-Veikot  |
| --- | --- | --- | --- | --- |
| 24. maaliskuuta | Etta | Isku-Veikot | 3–0 | 25-18 , 25-20 , 25-18 |
| 26. maaliskuuta | Isku-Veikot | Etta | 3–0 | 26-24 , 25-23 , 25-19 |
| 31. maaliskuuta | Etta | Isku-Veikot | 3–0 | 25-19 , 25-14 , 25-19 |
| 2. huhtikuuta | Isku-Veikot | Etta | 3–0 | 25-21 , 25-20 , 25-18 |
| 4. huhtikuuta | Etta | Isku-Veikot | 3–0 | 30-28 , 25-23 , 25-11 |
Lentopalloseura ETTA nousi SM-liigaan otteluvoitoin 3–2
Sybil Thorndike

| Sybil Thorndike |
| --- | --- |
 Sybil Thorndike kuvattuna 27. joulukuuta vuonna 1943.
Henkilötiedot
Koko nimi:  Agnes Sybil Thorndike
Syntynyt: 24. lokakuuta 1882  Gainsborough, Englanti
Kuollut: 9. kesäkuuta 1976 (93 vuotta)  Lontoo, Englanti
Ammatti:  näyttelijä
Puoliso:  Lewis Casson (1908–1969)
Näyttelijä
Taiteilijanimet:  Dame Agnes Sybil Thorndike
Aktiivisena:  1903–1970
Palkinnot
 NBR Award (1957) 
Aiheesta muualla
IMDb 
Elonet
AllMovie
Agnes Sybil Thorndike, myös Lady Casson (24. lokakuuta 1882 Gainsborough, Englanti – 9. kesäkuuta 1976 Lontoo, Englanti) oli brittiläinen elokuva- ja teatterinäyttelijä.
Sybil Thorndiken ensiaskeleet esiintyjänä tapahtui pianistina vuonna 1899 hänen ollessaan vasta 11-vuotias. Ammattiura näyttelijänä alkoi vuonna 1903. Thorndike menestyneen teatteriuransa aikana näytteli erityisesti William Shakespearen klassikkonäytelmissä ja hänet tunnetaan siitä erinomaisena Shakespeare-tulkitsijana. Elokuvauransa Thorndike aloitti vuonna 1921 brittiläisissä mykkäelokuvissa teatteriuransa ohella. Elokuvien teko oli toisinaan Thorndikella satunnaista tämän keskityttyä ainoastaan teatteriin. Hän teki myös satunnaisia vierailuja televisiossa.
Thorndike oli naimisissa Sir Lewis Cassonin kanssa yli kuusi vuosikymmentä, ja näytteli hänen kanssaan kymmenissä näytelmissä. Casson oli myös joidenkin näytelmien ohjaajana, joissa Thorndike näytteli. Mittaavan teatterituotantojensa ohella Thorndike muistetaan nykyisin hyvin myös elokuvasta Prinssi ja revyytyttö (1957), jossa hän näytteli Marilyn Monroen ja Laurence Olivierin kanssa. Hän voitti roolistaan National Board of Review Awardin parhaasta naissivuosasta.
Melkein seitsemänkymmentä vuotta kestäneen uransa aikana Thorndike näytteli sekä elokuvissa, teatterissa että televisiossa. Thorndike päätti uransa ja vetäytyi eläkkeelle vuonna 1970. Hän kuoli siitä kuusi vuotta myöhemmin 1976.
Elämä ja ura > Varhaiset vuodet

Agnes Sybil Thorndike syntyi Gainsboroughin kylässä, Lincolnshiressa, Englannissa Arthur John Webster Thorndiken (1854–1917) ja tämän vaimon Agnes Macdonald Bowersin (1857–1933) vanhimmaksi tyttäreksi 24. lokakuuta vuonna 1882. Hänen isänsä oli kaniikki Rochesterin tuomiokirkossa ja oli kotoisin Kanadan Quebecista ja äitinsä oli Etelä-Englannin Southamptonista. Thorndikella oli kolme sisarusta: Arthur Russell (1885–1972), Eileen Isabelle (1891–1954) ja Francis Herbert (1894–1917). Thorndike opiskeli Rochester Grammar Schoolin tyttökoulussa, jossa hän opiskeli klassiseksi pianistiksi. Hän kävi viikoittain Lontoossa soittotunneilla Guildhall School of Music and Drama -koulussa.
Thorndike antoi 11-vuotiaana ensimmäisen julkisen pianistinäytöksensä, mutta vuonna 1899 hänen joutui lopettamaan soittamisen kramppien takia. Thorndiken kirjailijaveljen Russellin aloitteesta Sybil aloitti näyttelemisen.
Elämä ja ura > Ura > Uran alku ja nousu

21-vuotiaalle Thorndikelle tarjottiin hänen ensimmäistä ammattisopimustaan: kyseessä oli kiertue Yhdysvaltoihin näyttelijä-manageri Ben Greetin yhtiön kanssa. Thorndike teki ensimmäisen teatteriesiintymisensä Greetin William Shakespearen Windsorin iloiset rouvat -tuotannossa vuonna 1904. Hän lähti nelivuotiselle kiertueelle Yhdysvaltoihin Shakespeare-ohjelmiston kanssa, missä hän näytteli yhteensä 112 roolia.
Vuonna 1908 Sybilin huomasi näytelmäkirjailija George Bernard Shaw kun Sybil oli ollut Shaw'n kirjoittaman ja ohjaaman komedianäytelmän Candidan pääroolin varanäyttelijänä. Tähän aikaan Sybil myös tapasi tulevan aviomiehensä Lewis Cassonin.
Thorndike liittyi Annie Hornimanin yritykseen Manchesterissa (vuodet 1908–1909 ja 1911–1913), lähti Broadwayn näyttämöille vuonna 1910 ja sen jälkeen hän liittyi neljäksi vuodeksi Old Vic Companyyn Lontoossa vuosina 1914–1918. Thorndike näytteli päärooleja Shakespearen näytelmissä ja muissa klassikkonäytelmissä. Ensimmäisen maailmansodan jälkeen Thorndike näytteli Hekabea Euripideen näytelmässä Troijan naiset vuosina 1919–1920. Seuraavat vuodet 1920–1922 Sybil aviomiehineen näyttelivät Ranskan Grand Guignolin teatterin brittiläisessä versiossa.
Elämä ja ura > Ura > Loppuvuodet

Thorndike näytteli vuonna 1961 kahdessa elokuvassa: Hand in Hand ja Uhkapeliä Afrikassa sekä näytelmissä Waiting in the Wings ja Teresa of Avila. Thorndike myös sitoutui Australian ja Etelä-Afrikan kiertueisiin ennen näyttelemistä Olivierin kanssa uudestaan näytelmässä Vanja-eno Chichesterissä vuonna 1962, josta tehtiin myös elokuva Vanja-eno vuonna 1963. Elokuvassa näytteli myös Lewis. Tämä elokuva jäi myös Thorndiken viimeiseksi elokuvarooliksi. Vuonna 1963 Thorndike suoritti myös roolit näytelmiin Turhuuden turuilla ja Some Men and Women. Vuosina 1964–1965 Thorndike näytteli näytelmissä The Reluctant Peer (1964), Season of Goodwill (1964) ja Return Ticket (1965). Television puolella Thorndike teki vierailuja muun muassa televisiosarjoihin Armchair Mystery Theatre (1965), BBC Play of the Month (1965) ja Armchair Theatre (1966).
Thorndike teki hänen jäähyväisesiintymisensä aviomiehensä kanssa näytelmässä Arsenikkia ja vanhoja pitsejä Lontoon versiossa Vaudeville Theatressa vuonna 1966. Seuraavana vuonna Thorndike näytteli näytelmissä The Viaduct ja Call Me Jacky ja Thorndiken viimeiseksi teatterirooliksi jäi The Thorndike Theatressa, Leatherheadissa, Surreyssa näytelmässä There Was an Old Woman vuonna 1969, jolloin myös Sir Lewis Casson kuoli. The Thorndike Theatre oli omistettu Thorndikelle, joka avattiin syyskuussa 1969.
Sybil Thorndiken viimeiseksi näyttelysuoritukseksi jäi televisioelokuvassa The Great Inimitable Mr. Dickens Anthony Hopkinsin kanssa vuonna 1970. Samana vuonna Thorndikelle myönnettiin Kunniaritarien ritarikunnan jäsenyys ja sai oikeuden käyttää kirjaimia CH nimensä perässä. Thorndike ja Casson olivat yksi harvoista pariskunnista, jotka molemmat pitivät hallussaam CH-arvonimeä hallussaan omista saavutuksistaan. Hänelle oli myös myönnetty kunniajäsenen oppiarvo Manchesterin yliopistosta vuonna 1922 sekä hänelle myönnettiin kunnioituksena D.Litt (Doctor of Letters) -oppiarvo Oxfordin yliopistosta vuonna 1966.
Televisioelokuvan The Great Inimitable Mr. Dickens (1970) jälkeen Thorndike päätti koko uransa ja jäi eläkkeelle 88-vuotiaana päättäen näin 67 vuotta kestäneen uransa. Hän asettui viettämään eläkepäiviään Lontooseen. Elokuvauransa Thorndike oli päättänyt vuonna 1963 35 elokuvaroolin jälkeen, teatteriuran vuonna 1969 satojen näytelmäroolien jälkeen ja televisiouran vuonna 1970 16 televisioroolin jälkeen. Thorndike teki vierailun eläkkeeltään televisiosarjassa The Dick Cavett Show vuonna 1971 ja 90. syntymäpäiviensä aikaan vuonna 1972 hän esiintyi Sybil: A Celebration of her 90th Birthday -tuotannossa Theatre Royal Haymarketissa Lontoossa.
Elämä ja ura > Yksityiselämä ja kuolema

Thorndike tapasi kiertueellaan näyttelijä Sir Lewis Thomas Cassonin (1875–1969). He menivät vihille 22. joulukuuta vuonna 1908 ja saivat neljä lasta, kaksi poikaa ja kaksi tytärtä; John (1909–1999), Christopher (1912–1996), Mary (1914–2009) ja Ann (1915–1990). Avioliittonsa aikana molemmat näyttelivät kiertelevissä näytelmissä yhdessä. He olivat naimisissa yhteensä 61 vuotta aina Sir Lewis Cassonin kuolemaan asti. Casson kuoli 16. toukokuuta vuonna 1969 93-vuotiaana. Pian tämän kuoleman jälkeen 88-vuotias Thorndike lopetti näyttelemisen vuonna 1970.
Kun kysyttiin voisiko Thorndike ikinä harkitsevansa jättää aviomiehensä, tämä oli vastannut kuuluisasti: "Divorce, never! Murder, often!" (suom. "Avioero, ei ikinä! Murha, usein!").
Dame Agnes Sybil Thorndike kuoli 93-vuotiaana sydäninfarktiin 9. kesäkuuta vuonna 1976 Lontoossa, Englannissa. Thorndike tuhkattiin ja tuhkat haudattiin Westminster Abbeyyn Lontoossa.
Elokuvassa My Week with Marilyn (2011) Thorndikea näyttelee Judi Dench. Thorndikesta tuli myös ensimmäinen brittinäyttelijä, josta painettiin oma postimerkki.
Kirjallisuutta

Biography of Dame Sybil Thorndyke, kirjoittanut Sheridan Morley (1977)
Sybil Thorndyke: A Star of Life, kirjoittanut Jonathan Croall (2008)
Aiheesta muualla

Sybil Thorndike Internet Movie Databasessa. (englanniksi)
Sybil Thorndike Elonetissä.
Sybil Thorndike Allmoviessa (englanniksi)
Sybil Thorndike NNDB:ssä (englanniksi)
Sybil Thorndike Internet Broadway Databasessa (englanniksi)
Thorndiken muistosivu Find a Gravessa (englanniksi)
Wikimedia Commonsissa on kuvia tai muita tiedostoja aiheesta .
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Italia  Israel  Yhdysvallat  Tšekki  Alankomaat  Puola 
Henkilöt:  Deutsche Synchronkartei  Trove  Elonet 
Muut:  SNAC  IdRef 
91-vuotias Dame Sybil Thorndike Allan Warrenin kuvaamana vuonna 1973.
Curling

| Curling |
| --- | --- |

Alkuperämaa:  Skotlanti
Piirteet
Tyyppi:  joukkuepeli
Pelaajien määrä:  4
Varusteet:  curlingkivet ja harjat
Pelialue:  n. 45 × 5 m
Kilpailutoiminta
Kansainvälinen kattojärjestö:  WCF
Levinneisyys:  Kanada ja muut pohjoiset maat
Olympialaisissa:  1924, 1998–
MM-kilpailut:  MM-kilpailut
Infobox OKNimi-testi OK: 
Curling on jäällä pelattava joukkuepeli, jossa liu’utetaan jäällä pyöreitä graniittikiviä tavoitteena saada mahdollisimman monta omaa kiveä lähemmäksi kehän keskipistettä kuin vastustajan kivet. Lajin valtamaa on Kanada, mutta sitä harrastetaan myös Skotlannissa ja muualla Pohjois-Euroopassa.
Rata

Curlingia pelataan radalla, jonka pituus on 45,72 metriä ja leveys enintään viisi metriä. Rakennuksen koon pakottaessa käyttämään pienempää rataa sen minimimitat ovat 44,50 × 4,42 metriä.
Radan päissä keskilinjojen molemmilla puolilla on hakit eli jäähän kiinnitetyt tuet, joilta heitot suoritetaan.
Radan molempiin päihin on maalattu pesä, joka muodostuu neljästä samankeskisestä ympyrästä. Niiden keskipiste on tee-piste. Keskipisteestä mitattuna uloimman ympyrän ulkoreunan säde on 1,829 metriä, toiseksi uloimman 1,219 metriä, kolmannen 61,0 senttimetriä ja sisimmän vähintään 15,24 senttimetriä. Tee-linja on 17,375 metriä koko radan keskipisteestä.
Välineet > Kivet

Curlingkivi on pyöreä, enintään 91,44 senttimetriä ympärysmitaltaan ja vähintään 11,43 senttimetriä korkeudeltaan. Kivi painaa kahvoineen ja pultteineen 17,24–19,96 kilogrammaa. Jokainen joukkue käyttää kahdeksan kiven sarjaa.
Välineet > Kengät

Pelaajat käyttävät erityisiä curlingia varten suunniteltuja kenkiä. Toisen kengän pohja on yleensä valmistettu teflonista tai teräksestä, jotta sillä voi liukua. Vasenkätiset pelaajat liukuvat käyttäen oikeaa jalkaa ja oikeakätiset vasenta. Toisen jalan kengässä pohja on valmistettu tavallisesti raakakumista, mikä pitää hyvin jään pinnalla. Lisäksi pelaajilla on käytössään liukukengän pohjan päälle vedettävä kuminen kalossi, joka antaa pelaajalle erityisesti harjattaessa paremman pidon.
Välineet > Harja

Jokaisella pelaajalla on oma harjansa. Nykyään käytetään pääasiassa synteettisestä materiaalista valmistettuja harjoja, sillä aiemmin käytössä olleet sian tai hevosen karvoista valmistetut harjakset jättivät vanhetessaan karvoja jäälle.
Harjaamalla jäätä kiven etupuolelta sen ja jään välinen kitka pienenee, joten kiven kulkema matka pitenee ja kivi kulkee suoremmassa. Parhaimmillaan kiven kulkemaa matkaa voidaan taidokkaalla harjauksella lisätä kymmenen prosenttia.
Välineet > Heittotuet

Pelaaja voi heittäessään käyttää erityisiä heittotukia, jotta hänen ei tarvitsisi nojata kiveen tai harjaan.
Välineet > Sekuntikello

Joukkueet voivat käyttää sekuntikelloja mitatakseen heittojen voimakkuutta. Tämä auttaa määrittämään jään luisto-ominaisuuksia ja arvioimaan poistoheittojen voimakkuuksia.
Pelin kulku > Joukkueet ja pelin kesto

Curlingia pelataan kahden neljän hengen joukkueen välillä. Yksi peli koostuu yleensä kahdeksasta päästä, arvoturnaukset kymmenestä. Lisäksi voidaan pelata jatkopäitä voittajan selvittämiseksi. Pelin kesto on normaalisti kaksi tuntia.
Pelin kulku > Pistelasku

Joukkueet heittävät yhden pään aikana vuorotellen kahdeksan kiveä, pyrkien saamaan omia kiviään lähemmäs keskustaa kuin vastustaja. Jokainen joukkueen neljästä pelaajasta heittää pään aikana kaksi kiveä. Kun kaikki kivet on heitetty, se joukkue saa pisteitä, jonka kivi on kaikkein lähimpänä pesän keskustaa. Pisteitä tulee niin monta kuin omia kiviä on lähempänä keskustaa kuin vastustajan paras kivi. Pesän ulkopuolelle jääneitä kiviä ei huomioida pistelaskussa.
Pelin kulku > Viimeisen kiven etu

Tavallisesti ratkaistaan ennen peliä heitettävillä molempien joukkueiden määrämittaisilla heitoilla tai heittämällä kolikkoa. Voittanut joukkue saa valita joko kivet tai viimeisen kiven edun. Viimeisen kiven heittovuoro mahdollistaa vastustajaa paremmat lähtökohdat kontrolloida peliä, sillä varsin usein viimeisellä kivellä on mahdollista saada ainakin yksi piste. Pään voittanut joukkue menettää seuraavaan päähän viimeisen kiven etunsa vastustajalle, 0–0-tilanteessa viimeinen kivi säilyy samalla joukkueella myös seuraavassa päässä.
Viimeisen kiven edun arvoksi on yleisesti arvioitu puoli pistettä, eivätkä joukkueet siitä usein mielellään luovu, vaan saattavat pyrkiä saamaan pään tulokseksi 0–0. Usein joukkueet saattavat pyrkiä pakottamaan viimeisen kiven edun omaavan vastustajan yhteen pisteeseen, jotta saisivat seuraavaan päähän viimeisen kiven edun itselleen.
Tavoite on viimeisen kiven turvin saada itse kaksi pistettä ja pakottaa vastustaja vain yhteen pisteeseen.
Heitot

Kiveä heitettäessä heittäjä ponnistaa vauhtia hakista, liukuu jään pintaa pitkin ja päästää kivestä irti ennen lähempää hog- eli pelilinjaa. Kiven on ylitettävä taempi pelilinja, muuten se poistetaan pelistä. Jokaisella heitolla joukkueiden kaksi pelaajaa voivat vaikuttaa kiven kulkuun harjaamalla harjalla tai luudalla jäätä kiven linjalta. Lisäksi yksi pelaaja voi vauhdittaa vastustajan kiven poistamista pesästä harjaamalla tee-linjan takana. Yksi joukkueen pelaaja, yleensä joko kapteeni tai varakapteeni, on vastuussa harjauksesta. Harjaamisella kiven liukuun saadaan parhaimmillaan pituutta useamman metrin verran.
Heitot voidaan jakaa kolmeen luokkaan: määrämittaisiin heittoihin, suojaheittoihin ja poistoheittoihin. Määrämittainen heitto eli ”määris” on heitto, jossa pyritään heittämään kivi pesään. Levitys on määrämittainen, joka työntää itsensä lisäksi pesään toisenkin kiven. Suojaheitossa pyritään suojaamaan pesässä olevaa kiveä tai saamaan aikaan suoja, jonka taakse voidaan heittää. Pesän edessä olevalla suoja-alueella olevia kiviä saa poistaa vasta pään viidennellä kivellä. Näin johdossa oleva joukkue ei voi vain poistella kaikkia vastustajan kiviä, vaan häviöllä oleva joukkue pystyy rakentamaan asetelmia.. Poistoheiton tarkoituksena on poistaa vastustajan kivi tai useampi pesästä. Ratsastus on poistoheitto, jossa käytetään toista kiveä apuna.
Pelaajien roolit

Joukkueen neljää pelaajaa kutsutaan heittojärjestyksen mukaan nimillä ykkönen, kakkonen, kolmonen ja nelonen, joka on myös yleensä joukkueen kapteeni. Jokaisessa päässä jokainen joukkueen jäsen heittää kaksi kiveä.
Ykkönen heittää jokaisen pään kaksi ensimmäistä kiveä. Ykköseltä odotetaan määrämittaisia heittoja ja hänen tulisi olla voimakas harjaaja. Kakkonen heittää kussakin päässä joukkueen kaksi seuraavaa kiveä. Ykkösen tehtävien lisäksi kakkosen on ykköstä useammin heitettävä poistoheittoja. Kolmonen heittää kussakin päässä joukkueen viidennen ja kuudennen kiven. Kolmonen toimii myös tavallisesti joukkueen kakkosmiehenä eli varakapteenina. Varakapteeni ottaa kapteenin aseman teelinjan takana kun kapteeni on heittovuorossa. Kolmoselta odotetaan jo kykyä taktisiin ratkaisuihin. Nelonen on joukkueen viimeisten ratkaisevien kivien heittäjä. Häneltä vaaditaan  erityisesti taktista ja strategista osaamista sekä päätöksentekokykyä kovankin paineen alla. Kapteenin odottaessa heittovuoroa hän on teelinjan takana antamassa merkkejä ja harjaamassa vastustajan teelinjan ohittaneita kiviä.